
Qieră onor. sale clientele parfumuri din cele mai renumite fabrici firan 
eeze, ruse, germane şi engleze; pudre de orez, depilatoare şi sapone alese, 
briliantine, superbe colorante pentru păr, diferite .oţiuni, apă de colonia, de 
lavande, de verveine şi portugai, eto., ape şi pomezi de quinquina parfumate, 
Capilarine, col-oream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea și cacao în sămânță și pulbere, 
făină lactată Nestlé, culori vegetale, arome şi esențe pentru liqueruri şi lie 
monade, romuri şi cognaocuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşine pentru spirt dena~- 
turat, ape minerale şi diferite săruri pentru băi, cum şi prafuri «Zaokerlin», 
carboral, borax, acid boric, naftalină ieftină, bicarbonat de sodiu, salo! şi chi- 
nine, eto. Aniline şi culori, aparate, accesorii și gata soluţiuni, băi, pentru 
fotografie. Uleiuri şi grăsimi minerale, parafină, benzină gi vasilină ameri- 
cană, terebentine, pensule, lacuri şi culori pentru pictură, Vopsele, ceară și 
sârmă pentrn parchete, etc. 

Diferite ierburi alese. rădăcini, scoarţe, frunze, flori şi seminţe pentru cea- 
luri in şi muştaruri, precum și felurite uleiuri vegetale şi animale, ca : unt 
de cocos, de in, de ricin şi amigdale şi curat uleiu din ficat de morun pentru 
oura de iearnă, etc. 

Malte specialități farmaceutice române, franceze şi germane, precum: bu- 
giie, balsamuri pentru viaţă, capsule, cataplasme, coaltare, orayoane, ceaiuri, 
dragele, elixire, emulsiuni uleioage, emplastre, glicerofostate, globule, granule, 
injecţiuni, ovule, paste, pastile, perle, pilule, prafuri, săruri, supositorii, so» 
tuţiuni, siropuri şi vinuri medicamentoase care, prin rolul ce îndeplinese 

mele de a fi atiseptice şi desinfectante iar altele nutritive şi intăritoare, sunt 
preparate ou scopul de a fi întrebuințate la vindecarea suferinzilor cărora să 
lə redea sănătatea, forța şi energia şi de a le fi reconstituante ale sistemului 
nervos îndepărtându-le cu totul anemia și slăbiciunea generală. 

Bogat asortiment de cauciucărie și pansamente cum instrumente şi acce- 
sorii de resortul Farmaciei, Obstetrioei şi Chirurgiei, Opticei şi Dentisticei, 
ca : vată şi tifoane, guthapercha și muşamale impermeabile, tuburi de cau- 
ciuc, canule, injectoare şisietematice irigatoare pentru Moage şi Lehuse, pompe 
trage-lapte gi biberoane, ploşti şi lighiane de porțelan, specule, aţă de mă» 
tase şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne și ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi: 
male cum şi alte utensile și accesorii de sticlă, aluminiu, platină, faianță şi 
porcelan, ochelari, foarfeci şi clegti, etc. 

La cerere, exnediază în orice parte a Ţărei, contra ramburs, >: * gi cu 
oreţurila cele ma. ieftine, ori şi ce fel de măriuri din această branşă, 

LEGILE ŢĂRII. 


DESPRE PERSOANE. 


Când asculți vorbindu-se lucruri judecătoreşti, adeseori auzi 
rostindu-se cuvântul persoană. In legea judecătoriilor de ocoale 
chiar se vorbeşte despre „acţiuni personale“; prin „Monitorul 
oficial“ citeşti că cutare societate a fost recunoscută „persoană 
morală“, etc. De mergi printre oameni, dacă doi se înghimpă, 
auzi pe unul zicând celuilalt: „eşti o persoană foarte supără- 
cioasă“. Chiar copiii când se sfădesc, îşi zic „persoană“, cu în- 
teles de insultă. Prin unele locuri, ţăranii cred că persoane 
sunt numai boerii. 

Aşă dar, cuvântul persoană, poate să aibă mai multe înţe- 
lesuri. In legi, adică în drept, prin persoane se înţeleg fiinţele 
cari pot să aibe drepturi şi îndatoriri sau obligaţii. 

Prin urmare numai oamenii sunt persoane, nu ori şi ce lucru 
şi nu ori şi ce fiinţă, măcar că omul este şi el o fiinţă şi nu 
lucru. De aceea orice persoană trebue să aibe un nume, prin 
care să se deosebiască de alte persoane; trebuie să aibă o 
stare juridică şi un domiciliu, şi pot să aibe un patrimoniu, 
adică o avere. t 

Cuvintele açestea, cari nu-s toate româneşti, trebue să le 

întrebuinţăm când vorbim despre legi, şi e bine să le cunoaş- 
tem; trebuie să le întrebuinţăm, pentrucă chiar de am găsi al- 
tele cu cari să le înlocuim, ori ar trebui să zicem câte cinci 
vorbe în loc de una, ori dacă am găsi un singur cuvânt românesc, 
prin el s'ar înţelege mai multe lucruri de odată. De pildă, în 
Joc de domiciliu, nu putem zice (locuință, pentrucă „locuinţă“ 
înseamnă o casă de zid, ori de lemn. ori un bordeiu în pământ, 
ori un grajd de vite, pentrucă grajdul este lociinţă vitelor, pe 
când „domiciliu“ nu este un lucru pe care să-l poţi pipăi, să-l 
dărâmi ori să-i dai foc, precum poţi face cu-o „locuinţă“. 

Şi e bine să cunoaştem cuvintele acestea cari .se întrebuin- “ 
țează în legi, sau termenii 7uridici,-- cum li se zice — pen- 
trucă aceste cuvinte, în orice lege le-am întâlni, au totdeauna 
acelaş înţeles, şi astfel vom puteă înţelege mai lesne orice legi. 

De când începe un om a fi persoană? Cu alte cuvinte: de 
când începe personalitatea omenească ? 

După cum ştim noi, în vieaţa de toate zilele, omul începea 
fi pe lume din clipa în care se naşte; prin urmare de atunci 
începe şi personalitatea lui. În drept, însă, şi un copil zămislit 
(conceput) se socoteşte ca o persoană, adică dela zămislire (con- 
cepere) începe şi personalitatea lui. Şi ştiţi pentru ce? Pen- 
trucă un copil are drepturi de cum sia zămislit. — Să presu- 
punem că un om care are stare, câteva fălci de pământ, se în- 
soară şi după ce trăeşte câteva săptămâni cu femeia lui, moare. 
Cine-l va moşteni? Dacă femeia a rămas grea, şi copilul se 
naşte viu, copilul moşteneşte pe tatăl său, măcar că la moartea 
acestuia copilul nu eră născut şi mortul aveă alte rude care 
l-ar fi putut moşteni. 

Pentru ca un copil zămislit, să aibe o personalitate după 
naștere. adică pentru ca să fie recunoscut ca o persoană cu 
drepturi, se cere o condiţie: să se nască viu. Un copil născut 
mort nu se socotește ca o persoană, măcar că a trăit nouă 
luni în pântecele maică-si şi chiar dacă ar fi murit în chinu- 
rile naşterii. 

Se consideră că un copil s'a născut viu, dacă a respirat, 
adică dacă i-a intrat aer în plămâni. Dear fi fust mort în 
clipa când a eşit din mamă, nu ar fi cu putinţă să-i fi pătruns 
aer în plămâni. 

Chestiunea aceasta dacă un copil s'a născut sau nu viu, are 
o mare însâmnătate în procesele cari se judecă la juraţi, când 
sunt date în judecată femei învinuite de pruncucidere, adică 
femei de acelea fără suflet cari după ce au păcătuit fiind fete 
îşi ucid pruncii și apoi spun că pruncul s'a născut mort. Min- 
ciuna asta nu se poate prinde, pentrucă cu foarte mare înles- 
nire se poate cunoaşte dacă un prunc s'a născut viu sau mort. 
Şi iată cum se face: medicul chemat să constate faptul, scoate 
plămânul copilului şi-i dă drumul într'un vas cu apă; dacă aerul 
a pătruns în plămâni, adică dacă sa născut copilul viu, plă- 

mânul pluteşte deasupra apei; dacă n'a respirat * copilul, adică 
dacă s'a născut mort, plămânul se cufundă. 

Ştim, astfel, când se naşte personalitatea unui om. 

Se înţelege că această personalitate ţine numai atâta vreme 
cât este omul în vieaţă; îndată ce a murit, omul nu mai este 
o persoană, pentrucă un mort nu mai are nici drepturi nici 
datorii. Un om mort nu mai este nici ființă, ci e un lucru, 
sau mai drept vorbind, nu mai este nimic. 

Orice persoană trebue să aibe un nume şi un prenume. 

Numele persoanei este acela pe carel poartă toţi acei cari 
se trag dintr'un tată; de pildă toţi copiii unuia care s'a numit 
Tăutu, au numele de Tăutu, care se moşteneşte din neam în 
neam. Aceste nume se zic: „nume de familie“, sau „nume pa- 
Jronimici. . 

Prenumele slujeşte pentru a se deosebi mai multe persoane 
din aceiaş familie. —Dacă Tăutu are mai mulţi băeţi, pe unul 
trebue să | cheme Vasile, pe altul Ion, pe altul George, ca să 
se ştie despre care Tăutu anume este vorba. * 

După lege, orice fiu legitim trebue să poarte numele tatălui; 
copiii naturali, al cărora tată nu este cunoscut, poartă numele 
mamei; de aceia pe mulţi îi chiamă Toader a Zoiţei, ilie a Ca- 
sandrei, etc. Copiilor găsiţi li se dă un nume la întâmplare; 
cele mai de multe ori li se dă numele locului unde au fost pă- 
siţi; aşă un copil găsit“în satul Roșcani, se va! numi Roşcă- 
neanu. - 1 = 

Femeia trebuie să poarte numai decât:-numele. bărbatului? 
Nici o lege nu o îndatoreşte la aceasta; şi dacă Ileana fata lui 
Tăutu, când se căsătoreşte cu Roşcăneanu, își zice „Ileana Roş- 
căneanu“, acesta este numai un obiceiu. Femeia îşi păstrează 
de drept, numele familiei din care se trage, şi pentru a arătă 
că este măritată cu cutare bărbat, poartă numele bărbatului. 

Femeia măritată are dreptul să înfieze eà singură un copil, 
cu învoirea bărbatului. Copilul înfiat trebue să poarte şi numele 
înfietorului. Să zicem că Ileana Roşcăneanu, fiica. lui Tăutu, n- 
fiază pe ion Dănilă. Ce nume va purtà lon după înfiere? Dacă 
i sar zice lon Dănilă Roşcăneanu, ar însemnă că a fost înfiat 
de Roşcăneanu, ceeace nu este adevărat; i se va zice [on Dă- 
nilă Tăutu, după numele mamei. Va să zică femeia nu-şi perde 
numele ei de familie prin căsătorie, după cum se crede la noi. 
fără nici un temeiu. 

Femeia despărțită nu mai poate să poarte numele fostului ei 
bărbat, ci numele ei de acasă. Ea = Ma ae 

Cineva poate să-şi schimbe numele de familie, dacă nu mai 
vreă să-l poarte. Pentru asta se îndeplinesc anume forme cari 
se,arată într'o lege specială. 

Prenumele unui om poate să fie ori-şi-care; de obiceiu se 
pune numele unui sfânt: Vasile, Ioan, Dumitru, etc.” Se mai 
pune numele unor domni sau împărați: Traian, Mircea. Unii 
pun copiilor lor prenume vechi, precum Sorin şi altele. 


www.dacoromanica.ro 


1084 ALBINA 


Mai sunt în sfârşit, o seamă de oameni care cred că-i tare 
frumos să li se puie copiilor lor prenume străine, pe care le 
poartă cei de altă nație. Asta-i rău; noi Românii să ne păstrăm 
numele noastre, că-s frumoase şi-s ale noastre, şi le-au purtat 
şi strămoşii noştri. Copiii nu sunt vinovaţi de ceea ce fac pă- 
rinţii lor, dar când sunt mari le pare rău că au un prenume 


străin. 
Artur Gorovei. 


DP E OC e ai 


DIN TRECUTUL BISERICII ROMANE 


MITROPOLITUL, NEOFIT al II-lea 
După ce fusese arhimandrit şi egumenul bisericii 
Sf. Gheorghe Nou din Bucureşti, Neofit se făcă epis- 
cop al Râmnicului în 1824, unde rămase până la 


Mitropolitul Neofit al II-lea. 
[Clişeu com. de Tip. Cărţilor Bisericeşti], 


1840, când trecă în scaunul metropolitan al Ungro 
Vlahiei, pe care l-a ocupat până în 1849, când a de 
misionat, 

In vremea revoluţiei din 1848, Neofit a fost câtăva . 
vreme tovarăș al capilor mişcării, dar mai târziu 
i-a părăsit. 

Dăm aci portretul acestui mitropolit, după un 
tablou ce se află în palatul metropolitan din Bu- 
cureşti. 


TS 


LEGEA CASSEI RURALE 


V. 


assa rurală va plăti moșiile ce cumpără pentru 
țerani cu hârtii (bonuri rurale) chezeșuite cu pă- 
mântul, prin ipotecă. Bonurile le va primi în plată 
vânzătorul moșiei și le va puteă vinde și el ori 
cui. Vor aduce dobândă 5%, și se vor plăti în 
50 de ani, prin tragere la sorți, cu câte 2 luni 
înnainte de 1 Ianuarie și 1 Iulie; iar la aceste zile 
N se vor plăti cu bani bonurile eşite la sorți, tot 
“la aceste zile se vor plăti și dobânzile la toate 
bonurile scoase. 

Se înţelege că, pentru a aveă cu ce face plățile Cassa 
rurală va aveă de primit dela cumpărători, regulat, plata do- 
bânzilor și a unei părți din capete, de-asemenea de două 
ori pe an și anume cu două luni înainte de vadelele de 
cari vorbirăm mai sus. 

Peste dobânzi și partea din capete, la început, vor avea 
de plătit şi taxa timbrului (/2 cumpărătorul şi 1/, vânză- 
torul) și cheltuelele de măsurătoare și împărţire în loturi. 

Ca să nu le vie prea greu cumpărătorilor, Cassa rurală 
le face îngăduire să plătească taxa și cheltuelele de măsu- 
rătoare în cinci ani, deci în zece rate sau rânduri. 

Mai au de plătit cel mult 50 de bani la suta de lei din 
datorie, pentru cheltuelele de administraţie. Vor da și plata 
cuvenită perceptorilor ca și la dările către stat. 

Dacă nu vor fi următori cu plata la vadea, pentru plățile 
întârziate vor da dobândă 7%; iar cei cari vor fi lucrat 
pământul după stâturile Cassei și vor fi făcut tovărășiile de 

cari am vorbit, vor plâti numai 6%, dobândă la întârzieturi. 
Dacă însă un cumpărător nu se va învrednici a-și plăti da- 
toria nici până la anul dela vadea și nici după ce i se va 
cere de două ori, prin perceptori, din șase în șase luni, 
Cassa rurală îi va lua lotul şi-l va vinde altui țeran. Celui 
dela care sa luat lotul, Cassa îi va da îndărăt banii ce i-a 
dat la cumpărat şi cât va fi apucat a mai plăti din capete, 
sucotindu-se cu dânsul. Dar, neapărat, dobânzile nu i se 
vor întoarce, de vreme ce-a avut folosința lotului. 

Prin cap. VI art. 61—69 legea a luat măsuri ca lotu- 
rile de 5 hectare să nu se mai bucățelească nici prin vån- 
zare, nici prin danie, nici prin moștenire sau testament (di- 
ată), Dacă are cineva mai multe loturi, le poate despărți 
prin vânzare sau împărți între moştenitori, dar nu în bu- 
căți mai mici de câte 5 hectare. Dacă rămâne un lot de 
5 hectare la doi-trei copii, nu-l vor împărţi, ci il va mă 
unul din ei, despăgubind prin ajutorul Cassei rurale pe 
ceialalți. Dacă nu se vor învoi de bunăvoie, care din ei să 
rămâie cu lotul, va hotărît judecătorul de ocol prin tragere 
la sorţi, după cererea uneia din părți sau a directorului 
Cassei rurale. Dacă sau înțeles de bună voie, judecătorul 
de ocol va tace actul. Dacă niciuna din părți nu vrea să 
ia lotul, se va scoate în vânzare și la mezat vor lua parte 
țeranii din comunele vecine până la 5 chilometri depărtare. 
Dacă nu dă nimeni cât are de luat Cassa rurală, judecă- 
torul va da lotul Cassei rurale pentru plata datoriei. 

Cassa rurală are drept a face să nu stea moștenitorii 
neîmpărțiți, dacă ei nu se îngrijesc a-și regulă stăpânirea 
pământului în doi ani după moartea celui dela care e pă- 
mântul. 

Măsura aceasta pentru a feri loturile de bucăţelire se 
va puteă pune în lucrare și la cele căpătate în puterea le- 
gei dela 1864 sau prin alte legi mai nouă. Și acestora le 
va face Cassa rurală toate ușurările, ca să poată rămâneă 
lotul numai unuia, iar celorlalți să li se dea partea în bani. 
Dar Cassa rurală va da sprijinul său numai dacă moşteni- 
torii vor voi. Pe acei cari cumpără loturi prin Cassa rurală, 
îi poate sili, după cum am văzut. 

Afară de alte măsuri, cari nu au nevoie neapărat să le 
cunoască ţeranii, e una la art. 77, care e bine și de ne- 
voie so ştie. Moșiile cumpărate înainte de înființarea legei 

Cassei rurale şi ai căror cumpărători vor aveà încă de plă- 
tit parte din preț, vor puteă să se folosească de ajutorul 
Cassei, care le va da banii trebuitori, bine înțeles, după re- 
gulele legei. 

Art 78 iar e foarte de seamă. Cassa rurală va puteă 
plăti izlazurile cumpărate de comune dela proprietari, însă 
numai după 2 ani dela îintemeerea Cassei și numai prin 
tragere la sorți a județelor se va puteă face și această 
ușurare. 

l. 
DRE — 


Brânca orla și leacul ei, 


Cy 
1 
S 4 a anul trecut, cu deosebire înspre toamnă, crescătorii 


cas de porci au suferit multe pagube din cauza acestei 
“o boale, care nu iartă. 
Am așteptat ca odată cu răcirea timpului să înce- 
teze şi boala. Nu numai că n'a încetat, dar ea merge 
înainte. Aceasta ne arată că frigul nu omoară sămânța boa- 
lei. Îndată ce boala sa arătat în sate, a mers foarte repede, 
fiindcă sămânţa boalei se ia în atingere cu cei bolnavi. 
Mulţi săteni, fie din neștiință, fie din răutate, aruncă porcii 
morți pe drumuri, pe câmp sau le dă drumul pe gârlă. 
Foarte rău fac aceștia. 

Dacă porcii morţi sunt aruncaţi pe drumuri sau pe câmp, 
porcii cei sănătoși dau peste cadavre. şi mănâncă din ele. 
Dacă nu dau porcii de ele, dau câinii, cari aduc oasele 
acasă și cu ele și sămânța de boală. 

Dacă porcii morți sunt aruncaţi și luați de apele curgă- 
toare e și mai rău: porcii cei sănătoși bând apă cu să- 
mânță de brâncă, vor căpătă boala. 

Mulţi săteni, de teama acestei boale, au vândut porcii 
pe la târguri pe prețuri mici... Alții, indată ce au văzut 
porcii bolnavi, i-au tăiat, iar carnea au mâncat:-o. 

Rău fac aceia ce mănâncă carne de vită bolnavă, maî 
ales de porc,. căci pot căpătă multe boale. 

De boala aceasta, ca de toate celelalte din lumea acea- 
sta, e mai ușor să ne ferim decât să o vindecăm. 

Ferim porcii de boală, dacă îi ținem închiși în cotețe cu- 
rate, dându-le apă de fântână. 

Dacă suntem nevoiți să le dăm apă de gârlă, aceasta 
trebuie mai întâiu fiartă, apoi răcită și în urmă dată la porci 
spre băut. E adevărat, că această pază cere grije și muncă 
multă; cine voiește să aibă, trebuie să muncească. 

Dacă porcul a căpătat boala, încă este un leac aproape 
sigur, numai să fie aplicat îndată după arătarea boalei. 

Porcul bolnav de brâncă se cunoaşte prin aceea că nu 
mănâncă, începe să tremure și se culcă de obiceiu pe unde 
găsește gunoaie, ca să-i fie cald. 

Ştim mai ales că e brâncă, dacă în sat sau prin apro- 
piere este această boală. 

Indată ce am observat: boala, să nu ne pierdem nădej- 
dea, căci porcul scapă cu siguranță dacă întrebuințăm lea- 
cul următor: 

Punem într'o strachină un pumn de sare pisată mărunt. 
Turnăm peste ea o jumătate de petroleu (gaz de ars în lampă). 

Ne pregătim de cârpă aspră; o bucată de sac de casă 
este foarte bună peniru aceasta. Chemăm unu sau două 
ajutoare, după cum e porcul de mare. 

Il prindem, îl punem jos și luând cu cârpa sare și pe- 
troleu, îl frecăm cu putere toată partea dela șoldurile de 
dinainte, gâtul și capul. Ne rânduim cu ajutoarele pentru 
ca efectul să fie mai puternic. 

Putem zice că am frecat destul când vedem că pielea 
frecată s'a înroșit bine, iar ochii par sângerați de roșii ce 
sunt. Scoatem apoi un cuțit tâios. Retezăm cu el urechile 
dela jumătate; asemenea și.„coada. 

Indată vom vedeă țâșnind sânge mult. Porcul se răco- 
rește imediat. Dacă îi dăm mâncare, se apucă de mâncat: 
Peste o zi sau două, el se îndreaptă deabinele. 

Leacul acesta e bun numai dacă îl aplicăm în pripă. 
Dacă porcul zace o zi sau două, leacul e îndoelnic, sau 
de cele mai multe ori fără folos. 

Incerce oricine şi se va convinge de adevărul celor spuse. 

G. Mândru, 

mstructiuni populare pentru apărare şi vindecare de pojar 


(Aprobata de Consiliul de Igienă și Salubritate publică al județului Tulcea). 


Orice bolnav de.pojar trebue să fie culcat pe pat, 
acoperit chiar pe mâini până ce se scutură poja- 
rul. Acoperământul să nu fie greu, patul să fie în 
odaie caldă, dar iarăși nu prea caldă. Să se bage 
de seamă ca patul în care se află bolnavul de po- 
jar să nu fie aproape de ferestre sau uși. 

Bolnavii de pojar să nu fie lăsaţi pe-afară nici 
chiar pentru orice trebuinţe ale lor. 

Să se primenească cât de des rufăria purtată de 
bolnavii de pojar, precum și rufăria de aşternut 
de pe patul unde se află. Credinţa unora că bol- 
navii de pojar nu trebuesc primeniţi este o credinţă 
rea; din contră, asemenea bolnavi trebue ţinuţi în 
cea mai mare curăţenie. 

Pentru a înlesni eșirea pojarului, este bine a se 
da bolnavilor ceaiuri calde, ori cât de mult şi ori 
de câte ori ar cere, dar numai ceaiuri calde. Cel 
mai bun ceai de pojar este cu flori de borago, care 
se găsește în toate farmaciile comunelor unde bân- 
tue pojarul. Se poate da și rachiu de drojdie fiert 
cu miere sau vin slab fiert cu miere sau zahăr. 
Pentru înlesnirea eșirei pojarului sunt de folos şi 
băile de picioare cu muștar, o bae dimineaţa şi una 
seara, chiar numai una pe zi, seara, în care bol- 
navul va ţine picioarele 8 până la 10 minute, adică 
cam atâta vreme cât fumează un om o ţigară. Baia 
de muștar se face, punându-se 150 gr. muștar în- 
trun vas cu 3 litri de apă caldă. In timpul cât bol- 
navul de pojar ţine picioarele în baia de muștar, 
baia va fi acoperită cu un ștergar. 

Bolnavilor de pojar trebue dat de mâncare lapte, 
zeamă de pasăre cu pâine, adică mâncare uşoară, 
iar ca băutură se va da ceaiuri, apă fiartă şi ră- 
cită îndoită cu vin slab. Când bolnavii au sete mare 
se poate da și limonadă de lămâe cu puțin zahăr, 
adică apă fiartă și răcită în care s'a pus câteva fe- 
lii de lămâe şi zahăr. 

Ochii bolnavilor de pojar trebue spălați în toate 
zilele de mai multe ori pe zi, cu apă boricată căl- 
duţă. Apa boricată se pregătește topindu-se într'o 
oală nouă foarte curată 2 linguri mari cu acid bo- 
ric într'o jumătate litru de apă, strecurată, fiartă 
şi păstrată caldă, iar după topirea acidului boric 
iarăși strecurată şi ţinută acoperită. Acid boric se 
găseşte în farmaciile comunelor unde bântue po- 
jarul. 

Cu asemenea apă boricată călduţă, însă mai slabă, 
topindu-se numai o lingură de acid boric la un li- 
- tru de apă, este bine ca bolnavii mai mari de po- 
jar să facă de mai multe ori pe zi gargară şi să 
tragă pe nas, de asemenea de mai multeori pe zi. 

Când bolnavii de pojar au graiul răgușit este bine 
să se învelească gâtul cu ştergare muiate în upă 
ferbinte cât va puteă să sufere, bine stoarse și aco- 
perite de un ștergar uscat schimbate în fiecare zi, 
dimineaţa, la prânz şi seara. De asemenea să tragă 
pe gât aburi de ceai de muşeţel tot de 3 ori pe zi. 

Dacă un bolnav de pojar are urdinare, sau ur- 
dinare cu sânge, să i se dea pezi, după vârstă, pra- 
furi de bismut, care se află în toate farmaciile co- 
munelor, cu instrucţiuni. Asemenea prafuri se vor 
luă cu apă feartă şi răcită sau cu lapte. 

Nu se va da nici o curăţenie bolnavilor de po- 
jar la începutul boalei. D.pă ce pojarul se trece, 
se scutură, se poate da unt de ricin din 3 în 3 zile, 
sau se vor face clistire cu apă feartă şi răcită, care 
să nu treacă de o jumătate de litru, dar iarăși nici 
de cum la începutul boalei. 


te PRON 


O 


MOAŞTELE SFÂNTULUI! DIMITRIE 


In biserica Sf. Mitropolii din Bucureşti se află 
moaştele sfântului Dimitrie. Aceste moaște au fost 
găsite de generalul rus Petre Salticov în anul 1774 
în satul Basarabov din Bulgaria şi luândule de 
acolo le-a dăruit Mitropoliei din București. 

Ele s'au păstrat într'un sicriu simplu care sa 

împodobit cu argint în 1786 de către Mitropolitul 
Grigorie; iar în 1879 s'au aşezat într'un sicriu nou 
în care se află și azi. 

Dăm în numărul de faţă vederea acestui sicriu 
după «Istoria Mitropoliei Ungro-Vlahiei» de preo- 
tul Gibeseu, după care luăm şi notele ce preced. 


NI — 


Asupra creşterii vitelor la noi. 


Para noastră, e o țară a cărei populaţiune se ocupă mai nu- 
mai cu agricultura, iar alte meserii se cunosc foarte puţin, şi 
cele cari se cunose sunt în mâinile străinilor. 

Totuşi dacă va veni vreodată acel timp să se desvolte şi 
alte meserii mai mult, tot agricultura va fi în fruntea lor, ea 
va fi temelia acestei ţări. 

Orice meserie nu a putut luă naştere, nu a putut înaintă 
decât numai cu ajutorul agriculturii, căci omul numai atunci 
a putut să se îndeletnicească cu alt ceva, când a avut cele ne- 
cesare pentru hrana şi “îmbrăcămintea sa, şi pe care nu lea 
putut avea decât numai lucrând pământul. La început, bine 
înţeles, se ocupau foarte puţin, mai târziu însă când populaţi- 
unea s'a înmulţit, s'a simţit mai multă nevoie şi omul a căutat 
să deă o întindere mai mare culturilor. 

Creşterea vitelor și agricultura, au o istorie tot aşă de ve- 
che, ca şi istoria omenirii. 

La început însă omul nu aveă grijă nici să hrănească, nici să În- 
grijoască şi aici să înmulțească aceste animale şi plante; cu 
aceasta eră însărcinată numai natura, iar omul avea numai gri- 
jea ca să culeagă fructele plantelor și să vâneze animalele de 
cari aveau nevoie. — Aceste animale şi plante însă, nu în tot- 
deaune àu putut fi găsite de om la nevoie, din care cauză el 
suferiă şi ca să î'lăture acest neajuns, a început să crească 
vite şi să cultive plante pe lângă casa sa. — Aceste plante le-a 
înmulţit din ce în ce, treptat cu înmulţirea lumii, de asemenea 
şi cu animalele a căutat să le înmulțească, şi să le îmbunătă- 
țească aşă că astăzi se găsesc rase de vite foarte bune. 

Agricultura stă în fearte strânsă legătură cu creşterea vite- 
lor, căci numai atunci agricultura va progresă, când vom aveă 
vite bune: şi. vit» bune vom aveă numai atunci când le vom 
dă alte îngrijiri mai bune şi le vom hrăni mai bine cu nutre- 
turi de bună calitate. — Aceste nutrețuri de bună calitate nu 
le vom putea obţine decât numai printr'o cultură mai siste- 
matică, mai raţională. 

Din nefericire însă, după ce că vitele noastre sunt mici, pi- 
pernicite, nici pe acelea nu le îngrijim cum se cade. — Hrana 

lor în timpul iernii, constă mai numai din paie de grâu şi cu 
coceri de porumb - Prea puţini sunt cari să îngri-jească mai 
bine de vitele lor. — Locuinţe cum se cade nu au pentru 
vite şi mulţi nu au nici adăposturi chiar, aşă că vitele în- 
tâmpină gerurile cele mari şi vânturile cele aspre de iarnă, 
stând afară sub cerul liber. — 'Țesală, mai nu văd în viaţa lor 
şi băligarul de pe ele nu se curăţă de cât primăvara odată cu 
căderea părului. când năpârlesc.— Ei bine, cu această îngrijire 
şi hrană pe care o capătă, numai vite bune de muncă nu pu- 
tem aveă şi ca urmare nici lucrările câmpului nu se pot face 
nici la timp şi nici bine, deci agricultura suferă mult. 

Numai cu vite bine îngrijite şi bine hrănite agricultura va 
progresă. 

Mihail Pantelimon. 


Câinii 


în serviciul poliţiei, 


Dra 


| âinele e un aninial despre care s'au făcut apreţieri foarte 
ceosebite. «Cel mai bun amic al omului» — «credincios 
ca un câine» — zic unii; alţii însă spun despre un om 
rău că e «un câine» — despre doui oameni cari trăese 
rău «trăese ca câinii», — «inimă de câine», $. a. 

Oricum să fie, sigur este că de mulţe ori putem aveă foloase 
de pe urmu câinelui. 

Dacă întrebi pe un cioban, îţi va spune că greu ar păzi el 
turma, d: că n'ar aveă- câţivă dulăi. In deobşte, când vorbaști 
despre câine, la această însușire «de-a fi bua pentru pază» te 
gândeşti mai întâiu. 

Tocmai însuşirea aceasta a născut o ideie în capul poliţiştilor 
din câtevă oraşe din Apus. Şi-au zis că un câine bine dresat ar 
puteă să fie de folos sergenţilor de oraş sau agenţilor cari ur- 
măresc pe hoţi. 

Se pare că cel d'intâiu care a avut ideia aceasta a fost şeful 
poliţiei din Gand (oraș din Belgia). 

La început încercările lui au fost privite cu oarecare neîncre- 
dere, dar în curând toată lumea care se interesă de siguranța 
oraşului s'a convins de ajutorul pe care pot să-l dea câinii. 

lată câtevă din primele încercări făcute în Gand. 
Sergentul de stradă, însoţit de câinele său, află că cinci pun- 
gași au năvălit într'o cârciumă şi pe când unul bate pe cârciu- 


aa 


mar, ceilalți fură lucrurile din prăvălie. Aleargă acolo. Pungaşii 
tocmai se găteau să spele putina. Sergentul după ei! .. Să fi fost 
singur, nu-i mai prindea niciodată... Câinele însă ia înnainte 
şi apucă de picior pe unul, sosește sergentul și l înhaţă, îi pune 
lănțișorul de mână. Pe când sergentul eră ocupat cu asta, câi- 

nele în goană după ceilalţi, îi ajunge lângă niște uluci şi-i face 
să steă pe loc până când a sosit sergentul și i-a silit să meargă 
cu el la postul de poliţie. 


Altă dată câinele mergeă singur înaintea sergentului. Iată că 
trece un om cu un sac în spinare. Câinele îl miroase, latră, îl 
face să steă pe loc până soseşte sergentul, care-l caută şi gă- 
sește sacul plin cu lucruri de furat. 

Altă dată sergentul mergeă pe o stradă dosnică alături cu câi- 
nele său. Nu se auzeă nici un sgomot, nici un trecător nu se 
arătă. Deodată câinele stă pe loc, ascultă. .. şi buzna lângă poarta 
unei case şi latră, latră... sergentul se duce și el, deschide poarta 
şi se ia după câine, care şi intrase repede în curte şi glonţ la 
o maguzie din fundul curţii. Acolo dă peste nişte hoţi cari toc- 
mai încărcau în saci lucrurile furate. 


Mai curioase sunt câtevă fapte povestite de o gazetă nemţească 
despre câinii dintr'un oraş bavarez. 

Odată comisarul care aveă câini dresați, e vestit că s'a în- 
tâmplat o crimă în cutare stradă. Aleargă cu doi câini şi gă- 
sește lângă cadavru o basma murdară. Atrase atenţia câinilor 
s'o miroasă şi pleacă apoi cu ei într'o mahală unde locuiau mulţi 
certaţi cu justiţia. Mulţi trecători pe stradă. Deodată unul din 
câini se repede la unul şi-l apucă de pantaloni. Comisarul are- 
stează pe individ şi dovedeşte că el eră omorâtorul. 


La Paris se povestesc câtevă cazuri foarte frumoase. 

Acolo e poruncă pentru cei ce merg cu bicicleta să aprindă 
lampa îndată ce se înnoptează. Iată că trece un biciclist care 
nu se conformase acestui ordin. Sergentul îi strigă să stea. Bi- 
ciclistul îi trage o înjurătură şi-şi vede de drum. Ce, eră să-l 
ajungă sergentul? Dar uitase câinele. Câinele l-a sosit și când 
sia repăzit a răsturnat bicicleta; sergentul a fost acolo şi ne- 
supusul dus la postul de poliţie și-a primit pedeapsa. 


Văzându-se bunele rezultate ce s'au căpătat prin încercările 
făcute până acum, poliţia din Paris a ţinut un concurs între 

câinii poliţişti. Acolo s'au adus câini de diferite rase şi dresați 
în diferite feluri. 

Cu acel prilej s'a desbătut chestia și prin ziare. 

Părerea celor mai pricepuţi în astă privinţă este că nu tre- 
buie să caute cinevă câini «savanţi» cum sunt cei ce se arată 
prin circuri. Ei au să înveţe câtevă exerciţii nu prea grele, dar 
să fie câini de soiu bun. adică să iubească pe Stăpân şi să nu 
se teamă prea mult de primejdii. 

Iată, după o gazetă, câtevă din încercările ce s'au făcut cu 
câinii la un concurs. 

Aveau să găsească un om ascuns. Omul se ascunde într'un loc, 
sub paie, după o uşă, într'un poloboc, — câinele trebuie să-l gă- 
sească. Ca să poată află ascunzătoarea, i se dă să miroase un 
obiect care aparţine omului ascuns. După aceea, tâinele caută, 
luându-se după iniros. Omul se ascunde pe rând în mai multe lo- 
curi; el fu găsit; dar când se vâri într'un butoi, nu îl descoperiră 
câinii, sau îl găsiră după lungi cercetări. In schimb, dânșii adu- 
seră toate obiectele pe cari le găsiră în căutările lor şi cari erau 
ale rău făcătorului. 

Insă cea mai frumoasă acţiune e intrarea câinelui într'o casă, 
sărind pe fereastră. Fereastra e la doi metri înălţime. Câinele 
trebue să poată sări așă de sus, ca să ajungă la fereastră. El 
mai cată să sară cu mare uşurinţă zăplazuri, înalte, ca să se ia 
după. cel care fiind găsit undevă, ar voi să fugă sărind dintr'o- 
curte ?n alta, sau în stradă. Câinele il urmăreşte şi-l prinde nu- 
mai decât. E de ajuns ca agentul, care bănueşte ceva într'o curte, 
să-și trimeată câinele să inspecteze, că acesta şi sare, îşi face da- 
toria, cercetând pretutindeni, dacă nu se găsește vre-un rău fă- 
cător. Gâsindu-l, dânsul latră de câteva ori, la care semn agen- 
tul aleargă îndată. 


Iată dar cât folos pot aduce câinii în serviciul poliţiei. 


q Cronica Agricolà, Economică și Comercială J 


Starea câmpului. 


Ploile cari au început să cadă.în -mare. cătățime pe la 
sfârșitul lunei lui Maiu, în această lună au căzut și mai mult, 
în folosul semănăturilor de primăvară. In unele localități din 
țară au fost ploi torențiale însoțite și de grindină, cari au 
adus mare rău semănăturilor. Mulţi agricultori, în luna lui 
Maiu, când trebuiă să-și asigure semănăturile la una din 
societăţile noastre de asigurare, n'au făcut acest lucru, din 
cauza timpului secetos din această lună. Aceşti agricultori 
credeau că poate vor scăpă de a fi bântuite grânele lor 
în acest an, și tocmai când să intre în secere, starea tim- 

pului se schimbă de odată și grindina își arătă efectele ei 
vătămătoare pentru punga unor agricultori. Totdeauna după 
un timp atât de călduros din luna Aprilie și mai cu seamă 
din luna Maiu, trebuiă să ne aşteptăm la ploi torențiale ìn- 
soțite de grindină. Cei mai mulţi agricultori, neglijând a-și 
asigură semănăturile, sau voind să facă o economie de vre-o 
câtevă sute de lei, azi au pierdut din cauza grindinei mai 
multe mii de lei. 

Dintre toate semănăturile cari au folosit mai mult de 
ploile căzute și destul de abundante, este porumbul, car- 
tofii, fasolea, pomii roditori, viile, cași semănăturile de meiu 
şi mohor, fără să mai vorbesc de livezile naturale și arti- 
ficiale. Alte semănături de primăvară și în special cele de 
toamnă, n'a putut să profte de cât foarte puţin în paiu, 
de oarece boabele din spice erau în plina lor formațiune. 
Umi agricultori au mers şi mai departe, când a văzut că 
din recolta grâului n'au să profite aproape nimic sau foarte 
puțin, au întors pământul cu semănăturile de grâu, și a se- 
mănat porumb. Din aceste semănături, deși făcute mai târ- 
ziu, dacă în decursul verei timpul va fi ceva mai ploios, 
vor putea aveă o bună recoltă și deci profitul va fi mai 
mare. 


Seceratul grâului. 


Seceratul grâului au început aproape în toată țara, și 
se face cu mare iuțeală, ca această recoltă agricultorii s'o 
poată vedeă în snopi, unde este mai bine asigurată în con- 
tra ploilor. N'ar fi rău dacă agricultorii noştri îndată ce re- 
colta grâului sa terminat, se cară grâul la arie și să l facă 
șiră sau stoguri. In acest caz, pe lângă că recolta este mai 
bine asigurată, dar și bobul de grâu capătă o culoare mai 
frumoasă, îşi mărește greutatea fiind apărat de umezeală, și 
deci şi profitul are să fie mai mare; pe cât timp când grâul 
se lasă pe câmp în clăi, bobul nu se poate bucură de a- 
ceste două calități atât de prețioase pentru comerciu. 

Nu numai atât, dar, daca se va întâmplă (ceeace se poate) 
ca timpul să fie ploios, calitatea bobului se va pierde cu 
totul, în clăile bântuite de ploi. Din această cauză ar fi bine 
încă odată, ca agricultorii noștri să nu se scumpească la 
tărâțe și să se eftenească la făină, lăsând după seceră clăile 
pe câmp până la treerat, în loc să le facă stoguri. 

Oszoare. 

Ploile căzute în această lună, dând destulă umezeală pă- 
mântului, se va puteă face ogoare pentru semănăturile de 
toamnă. Este tocmai timpul, ca locurile lăsate ogoare, să 
inceapă a se ară, de oarece în cazul de față se va puteă 
face în cele mai bune condițiuni. 

In rezumat, în urma atâtor ploi trebuie să căutăm a pro- 
fită de apa înmagazinată în pământ în folosul semănături- 
lor viitoare, făcând arătura la timp, ca și săpatul porum- 
bului și a altor plante prășitoare. 


Târgurile noastre. 

Afacerile cu cereale în târgurile noastre, caşì prețurile 
cu cari se vând, au puțină însemnătate. Acest lucru se da- 
torește noilor recolte de grâne, a căror producțiune nu se 
poate cunoaște nici chiar aproximativ. În tot cazul recolta 
grâului în acest an credem a fi mai mare decât cea din 
anul trecut, cu tot timpul secetos din lunile Aprilie și Maiu. 

lată în rezumat prețul mijlociu cu care s'au vândut cerea- 
lele în târgul Brăila dela 1 Iulie până la această dată. 

Grâul, suta de kgr. sa vândut cu. . 19—20 lei 


Porumbul idem idem a 114 > 
Cincantinul idem idem . . 12-—13 »50Oct. 
Orzul idem idem° . . 12—14 » 
Ovăzul idem idem "s .13—14 » 
Orzoaica idem idem . . 14—15 > 
Secara idem idem . .15—16» 
Meiul idem idem . .10—-11 » 
Fasolea idem nem a -E= s 


Prețul cerealelor din Bucureşti. 


Grâul de calitate superioară se vinde cu 105—115 lei. 
kila. Cele de calitate mai inferioară cu 96—105 lei chila. 

Orzul se vinde cu 55—64 lei chila. 

Ovăzul cu 50—60 lei cbila. 

Porumbul cu 60—65 lei chila. 

Secara cu 80—85 lei chila. 


Prețul nutrețului. 


Fânul de calitate bună se vinde cu 86—95 lei mia de kgr 
Cel de calitate mai inferioară cu 75—86 lei mia de kgr. 

Paiele de meiu păsăresc cu 85—90 lei mia de kgr. 
Celelalte feluri de pae cu 30—38 lei mia dc kgr. 


Preţul vitelor. 


Pereche de boi mari şi graşi se vinde cu 700—750 lei. 
Boii buni de jug se vând cu 600—700 lei perechea. Boi 
de rând cu 500—600 lei perechea. 

Vacile se vând cu 90—175 lei una. 

Caii bun. de trăsură se vând cu 250—500 lei unul Caii 
de rând cu 80—300 lei unul. 


Târgurile streine. 

Afacerile cu cereale sunt slabe, iar prețurile tind ma: 
mult spre micșorare din cauza marilor recolte cari în străi- 
nătate în general sunt bune. Astfel la târgul din Paris grâ- 
nele indigene se vând cu 20—22 lei, iar grânele indigene 
cu 20— 21 lei; secara cu 16—17 lei; orzurile cu 17—-19 
lei şi 50 ct.; ovăzurile cu 18— 19 lei și cele indigene cu 
14—17 lei şi 50 ct.; porumbul cu 18 lei și făina de grâu 
cu 31—32 lei și 50 ct. 

In Germania, la Manheim, grâul se vinde cu 30 lei, se- 
cara cu 25 lei și 50 ct., orzul cu 22—23 lei și ovăzul cu 
22 lei. 

La Berlin grânele se vând cu 27 lei; orzul și secara 
cu 24 lei și ovăzul cu 20 lei și 50 bani. 

In târgurile din Belgia grânele se vând cu 19—21 lei; 
secara cu 18 lei și 50 ct., orzul cu 16—17 lei și ovăzul 
cu 17—18 lei, atară de Anvers, unde ovăzul se vinde cu 
20 lei. 

La târgul din Viena grâul s'a vândut cu 26 lei, secara 
cu 22 lei și 50 ct., orzul și ovăzul cu 17 lei. 

La Budapesta grâul se vinde cu 24 lei; secara cu 22 lei 
şi 50 ct.; orzul cu 20 lei 50 ct. și ovăzul cu 15 lei. 

Ja Londra grâul sa vândut cu 20 lei și 50 ct ; secara 
cu 17 lei; orzul și ovăzul cu 14—15 lei. 

In Olanda grâul s'a vândut cu 21 lei; orzul cu 19 lei și 
ovăzul cu 10 lei și 50 ct 

La Geneva (Elveţia). grâul s'a vândut cu 23 lei; secara 
cu 22 lei și 50 ct., orzul și ovăzul cu 20 lei. 

La New-York (America), grâul s'a vândut cu 18 lei; 
secara cu 15 și 50 ct.; orzul cu 17 lei și ovăzul cu 18 lei. 

La Chicago, grâul se vinde cu 18 lei. 

La târgurile din Algegia şi Tunis, grânele se vând cu 
23—25 lei; orzul și ovăzul cu 15—16 lei și 50 ct. 
La toate târgurile străine, preţurile sunt socotite pe suta 


de kgr. 
V. S. Moga. 


zue DD 
a i e 7 $. -— ais 


Copacul care vorbeşte. 


— Poveste pentru copii --- 


SSasile eră băiat orfan. Işi perduse de mic amân- 
AV doi părinții şi trăià pe lângă moş Cnstache, 
Pc un fel de cizmar, mai bine zis cârpaciu. 
y Mos Costache îngrijeà de băiat ca vai de 

lume. Mai multă bătae decât mâncare căpătă 

bietul Vasile; dar cum n'aveă pe nimeni pe lume, 
răbdă și tăceă, 

Intr'o zi, pe când eră în pădure cu mog Costa- 

che, ca să tae lemne, Vasile găsește o pungă cu 

bani. Cui s'o dea s'o păstreze? Lui Moş Costache. .. 


steh 


EY 


Peste câteva zile plecă să-şi facă serviciul militar. 

Când se întoarse, se duse la Moș Costache și-i 
ceru punga. 

— Ce pungă? 

— Punga pe care am găsit-o în pădure și ţi-am 
dato să mi-o păstrezi. 

— Mie! Nu ştiu, nimic. Visezi, băete. 

Merseră la judecător. 

Judecătorul cunoșteă pe Moş Costache că nu e 

om de ispravă, dar tânărul n'aveă nici o dovadă 
că i-a dat banii. 

— Nu ţi-aduci aminte că eram sub un ştejar bä- 
trân, unde ne odihneam de obizeiu când mergeam 
în pădure? 

— Habar n'am de stejar!... 

— Hei, dacă ar puteă stejarul să vorbească! oftă 
bietul tânăr. 

Atunci judecătorul zise: 

— Mai știi? ia să încercăm! 

Şi porunci lui Vasile să se ducă la pădure, să 
rupă o ramură din stejar şi să vie cu ea ca so 
întrebe judecătorul. 

Vasile plecă. | 

Trecea vreme şi Vasile nu veneă. Deodată jude- 
cătorul se făcă că e grăbit: 

— Ce naiba! Băiatul ăla nu se mai întoarce!.,. 

— O să mai așteptăm mult, zise Moș Costache, 
fiindcă e cale de un ceas până la stejarul ăla... 

— A! Te-am prins! Să dai îndată banii, punga- 
şule! ... 


Moş Costache fu silit să dea banii și să stea și 
câtăva vreme la răcoare. 
Moş Glumici. 


CI amma 


Nu se poate duce o viață cu adevărat bună, dacă 
nu e susținută de rugăciune. 
(Sf. lon Gură de Aur). 


022, NS eg 
A 


USN 

Măsuri pentru vânzarea laptelui, 


Iată dispoziţiile pe cafi le-a luat Primăria Capitalei cu privire la vân- 
zarea laptelui pentru a împiedică răspândirea boalelor: 


1.— Toţi comercianții, cari posed vite de lapte și al că- 
ror lapte sau produsele lui, ca brânză, unt, smântână, etc., 
se vând pentru consumaţiunea publică, sunt obligați a per- 
mite și a da concursul necesar Medicilor Veterinari Comu- 
nali, pentru a tuberculiniză acele vite. 

2.— Tuberculinizarea vitelor de lapte, a taurilor, vițeilor, 
juncilor, junicelor, boilor, bivolițelor, bivolilor, malacilor, se 
va face ori de câte ori serviciul Veterinar al Comunei va 
găsi de cuviinţă. 

3.—Este oprit de a se intrebuință sub orice formă, adică 
ca lapte dulce proaspăt, fiert, pasteorisat, sterilisat, bătut, 
sau ca unt, brânză, zmântână, zer, etc., pentru consuma- 
țiunea publică sau pentru hrana porcilor sat altor animale, 
laptele provenit dela vite tuberculoase sau cari au reacțio- 
nat la tuberculină, 

4. —Comercianţii lăptari și proprietarii de vite producă- 
toare de lapte ce-l vând în Capitală sub orice formă, pen- 
tru consumațiunea publică și cari domiciliază în atară de 
Capitală, în alte comune sau județe, sunt obligați ca cel 
mai târziu până la 1 lunie 1908, se prezinte serviciu'ui Ve- 
terinar al Capitalei certificate, eliberate pe coli simple, de 
către medici veterinari oficiali respectivi, doveditoare că vi- 
tele lor de lapte sau acelea dela cari își procură laptele, 
au fost tuberculinizate și sau găsit sânătoase și că nu po- 
sedă vite tuberculoase în grajdurile sau curțile lor. 

Ei sunt datori a presentă acele certificate în fiecare an, 
înainte de data de 1 lunie respectiv. 

5.—Proprietarii vitelor copstatate de către medicii vete- 
rioari ai Comunei că sunt tuberculoase sau reacționate la 
tuberculină, sunt datori ca cel mult în 30 de zile dela data 
constatării, să vânză acele vite în asistența medicului ve- 
terinar respectiv, cari va luă măsuri pentru a fi tăiate la 
abator. 

Vitele bănuite a fi atinse de tuberculosă se vor ţine în 
grajduri separate, după indicaţiunile medicilor veterinari co- 

muonali. Sub nici un motiv ele nu se vor înstrăină sau vinde, 
de cât numai pentru a fi tăiate la abator. 

6.—-Autoritatea comunală își rezervă dreptul, ca prin o 
comisiune specială, să cumpere vacile tuberculoase, pe cari 
proprietarii lor nu le-au vândut în termenul de 30 de zile 
și în condițiunile arătate la art. 5. 

Preţul cumpărării se va stabili, fie prin bună înțelegere, 
fie după greutatea și calitatea vitei, plătindu-se kilogramul 
în greutate vie, după prețul curent al! pieței. Vitele cum- 
părate de către comnnă, se vor tăiă la abator. 

'7.—Se va tace marcarea prin serviciul veterinar al co- 
munei a tutulor vitelor de lapte sănătoase, prin o marcă 
metalică aplicată la urechea dreaptă. 

8.— Comercianţii lăptari sunt obligați de a înștiință ser- 
viciul veterinar al Comunei despre orice mișcare se va tace 
printre vitele lor de lapte, fie prin vânzare, moarte, schimb, 
etc., sau prin cumpărări. Vitele cumpărate din nou, nu vor 
fi introduse în grajd la un loc cu celelalte mai nainte de 
a se constată de către serviciul veterinar al Comunei sta- 
rea lor de sănătate și de a fi tuberculinizate. 

9.— Proprietarilor de vite cari nu se vor conformă măsu- 
rilor de mai sus, li se va retrage autorisația de a vinde 
lapte în Capitală, secuestrându-li-se vitele tuberculoase. 


10.— Toți agenţii sanitari şi ofiţerii polițienești, sunt 
însărcinaţi a aduce la îndeplinire cele prevăzute în 
această ordonanţă, iar în caz de abatere a dresa 
cuvenitele acte pentru ca contravenienţii să fie daţi 
judecăţei spre a fi pedepsiţi conform art. 175 din le- 
gea sanitară sau 383 cod. penal. 


SA a 
Se 


ps ap De pe Domeniile Coroanei A 


OO Seeme 


Zilele trecute d-l Ion Kalinderu, aflându-se la Domeniul Coroanei Gher- 
ghița din jud. Prahova, a vizitat și bisericile, şcolile, primăriile și banca 
populară de pe acel Domeniu. 

Rămânând satisfăcut de starea în care le-a aflat, a dispus între altele 
să se facn localurilor mai muite reparaţiuni exterioare şi să se vopsea- 
scă din nou acoperământul bisericei din Ciumați, La Balta Doamnei unde 
Domeniul Coroanei întreţine un atelier de rotărie pentru fii sătenilor, 
a hotărit înfiinţarea cât mai curând a unei șeoale de rotărie și ferărie. 
A mai încurajat pe preoţi, învăţători și primari ın munca lor pentru 

propăşirea poporului, iar pe locuitori i-a sfătuit să urmeze înainte pe 
calea ce le-a arătat, fiind singura care duce la bunăstareă temeinică. 


Li 
* * 


Administrația Domeniului Coroanei pune o deosebită râvnă pentru 
îmbunătăţirea rasei de vite a locuitorului. Astfel, pe lângă acordarea 
gratuită a reprodustorilor, înlesnirea culturii nutrețurilor şi pe lângă 
povățuirea şi ajutarea sătenilor la creşterea îngrijită a vitelor, a intro- 
dus acum câtiva ani expoziții anuale de vite, pe fiecare Domeniu. 

In anul curent celdintâiu din aceste concursuri s'a ţinut în luna tre- 
cută pe Domeniul Segarcea din judeţul Dolj, participând locuitorii din 
comunele Segarcea şi Lipov şi din cătunele Dâlga şi Panaghia, cu vi- 
tele lor obținute mai ales din prăsila cu taurii şi armåsarii Domeniului 
Coroanei. 

Potrivit Regulamentului, juriul alcătuit din d-nii FI. Davidescu, şeful 
Regiei Domeniului Coroanei Segarcea; D-l Mărăşescu, veterinarul jude- 
plui Dolju şi Nic. Popescu, preşedintele comisiei interimare a comunei 

egarcea, a vizitat vitele expuse, atât din punctul de vedere al sănătă- 
ţii şi acela al calităţilor şi aptitudinilor lor speciale pentru exploatarea 
economică, cât şi în ce priveşte conformaţiunea şi întreţinerea lor. 

După această examinare, juriul a întocmit lista vitelor celor mai fru- 
moase, decernând : 

3 premii pentru vaci 


10 > > boi 
3 » »  juneani 
8 > > cârlani 
10 » > cai 


în sumă totală de 690 lei 

Tot cu acest prilej d-l Davidescu și d-l Mărăşescu au dat locuitorilor 
mai multe poveţe, îndemnându-i în special pe cei mai slabi, să-şi dea 
şi ei toată osteneala pentru a aveă vite bune, căci nu e vorba numai 
de premiile ce li se împart, ci şi de câştigul ce trag dacă vitele lor 
sunt sănătoase, bine făcute şi tari. 

Expoziţia a fost vizitată şi de d-l inspector comunal, de d-l judecă- 
tor de pace, de agenţii Domeniului Coroanei şi de mai toţi locuitorii de 
pe Domeniu. Au fost şi mulţi din satele învecinate, 

La stârşit sătenii au adus mulţumiri d-lui Administrator al Domeniu 
lui Coroanei ; unii i au trimes chiar adrese de recunoștință la Bucureşt 


Din ziare şi reviste. 


Scurgerea laptelui din țâţele vacilor, 


Este o scurgare, ce se ivește adese-ori la vacile, cari au lapte 
mult. Dacă nu prevenim această scurgere, uşor poate da loc la 
îmbolnăvirea ugerului. Laptele şe scurge, dacă ugerul este prea 
încărcat şi muşchii ţâţelor amorţesc, apoi dacă se freacă uge- 
rul la mânarea vitelor, în fine se ivește şi dacă culcuşul e prea 
aspru. Pentru a preîutâmpină acest rău, e bine ca vacile cari 
dau mult lapte, dejà cu câtevă zile inainte de a fătă, să le mul- 
gem tot la 6 ore, apoi să mulgem vacile îuainte de a le mână 
la pășune, mai cu seamă la îuceputul păşnuuatului; să mai în- 
grijim, ca ugerul acestor vaci la culcare să zacă pe pleavă us- 
cată şi caldă. Pentru a vindecă amorţeala muşchilor dela ţâţe, 
e bine a le spălă de mai multe ori pe zi cu o doctorie, care 
strânge, cum este zeama fiartă de stejar. 

(«Gazeta Transilvaniei) 

Ce face beţia. 


Gligorie Murgu, din lertof, a cumpărat o păreche de boi 
dela Gheorghe Murgu, cu de 320 florini din care sumă cum 
părătorul a plătit îndata 250 îlorini şi a rămas dator 70 îlo- 
rini. Indată după vânzare au plecat la birt să bea alvălu- 
cul, (adalmaşul) cum e îndatinat poporul nostru. Cumpărătorul 
Gligorie Murgu cu Moş Gheorghe Murgu, care este în vârstă 
de peste 80 ani, sosind în birt, mai lasă să fie chemaţi tatăl său, 
un frate al său, Ioachim Murgu, şi încă vre-o doi-trei prie- 
teni ai lui. Se începe cu băutura şi beau până la suma de 
5 florini, încât toţi s'au îmbătat. Tocmai în de seară, sosind 
Moş Gheorghe Murgu acasă, cercetează toate pungile şi ba- 
nii. Cei 250 florini primiţi nu-s ca'n palmă. Atunci se pune 
pe vaiete şi pe plâns, face arătare jandarmilor, cari şi-au 
făcut datoria, înfăţişindu-i pe toţi şi cercând a află banii, 
dar până azi nu s'au aflat. Ar fi bine, ca oameni noştri să 
se lase 'de afurisita băutură, care ruinează sănătatea şi le 


aduce pagube ca în cazul povestit. 
(«Agricultorul»). 


O neînțelegere. 


Judecătorul : Spune, domnule martor, cum a zis acuzatul 
către d-ta? 

Martorul: A zis că el a furat calul. 

Judecătorul: El n'o fi întrebiinţat doar în vorbire a treia 
persoană. 

Martorul : A treia persoană nici n'a fost pe acolo. 

Judecătorul: Nu mă înţelegi. Spune-mi vorbele acuzatului 
întocmai. N'a zis: «eeu am furat calul ?» 

Martorul : Doamne fereşte, domnule judecător! De d-ta 
nici n'a fost vorba pe acolo. 


90 93———— 


(«America»). 


Câtă apă cade pe pământ? 


Câtă apă cade pe Pământ într'un an a socotit Englezul Mou- 
zay. Neapărat, nu zice c'a făcut socoteala pân la amănunte; dar 
așă pe-aproape. Pe uscat cad 112.000 chilometri cubi. Chilome- 
trul cub e o grămadă de apă, care ar fi înaltă de un chilomei 
tru, lată tot de un chilometru şi lungă iarăși pe atâta. Pe măr- 
şi oceane cad 353.000 de kilom. cubi. In totul, pe faţa întreagă 
a Pământului, 465.000 de klm. cubi. Dacă apa aceasta nu sar 
preface în aburi și mar pătrunde în coaja Pământului, ar face 
o pătură de 91 de centimetri într'un an. 

Cum ferim semănăturile de pasări, 
Revista Agricultorul, ce apare în Cernăuţi, dă într'unul din ultimile 
sale numere următoarele sfaturi pentru a păzi semănăturile de paseri: 


Se iau mai multe lădiţe sau oale, în cari se pun 
câte un rând de nisip şi câte un rând de sămânță, 
până ce am umplut lădiţele sau oalele. După ce le-am 
împlut la udăm şi le acoperim bine, ca să nu dea şoa- 
recii de seminţe şi să nu le mănânce. 

Când începe sămânţa a încolţi, o semănăm şi 
atunci n'avem teamă de pasări, căci lor nu le plac 
seminţele încolţite. Toate mijloacele întrebuințate nu 
sunt de ajuns, căci vrăbiile sunt foarte obraznice 
şi îndrăzneţe şi nu se tem de nimeni. Un mijloc 
foarte bun şi potrivit îl putem cumpără dela spi- 
terie. Un kilogram de minium, așă se numeşte acest 
mijloc, costă 60 de bani. Și acuma ascultați, cum 
întrebuințăm acest mijloc. Sămânţa, ce-o avem s'0 
semănăm, o turnăm într'o oală sau într'un polo- 
boc, iar de-asupra acesteia turnăm apă rece și mi- 
nium și amestecăm sămânţa cu apa, până cea ro- 
şit sămânţa. Apa din acest poloboc o luăm și o 
trecem printr'o sită, iar sămânţa rămasă în sită o 
punem la uscat pe o scândură într'o odaie caldă 
sau la soare, dacă-i afară timp frumos. După ce s'a 
uscat sămânţa, o putem semănă fără grije. Intâm- 
plându-se să ne rămâie, o putem ţine până la anul, 
fără ca să ne temem că ea va încolţi. 

Alt mijloc singur, e acoperirea locurilor semă- 
nate cu vreascuri, pe cari le întindem aşa de des, 
ca să nu poată străbate pasările până la faţa ogo- 
rului. 


> E CI E = 


Cine nu poate îndură o mică suferinţă, să știe că 
va suferì foarte mult. 


(Jean Jacques Rousseau), 

Din „Monitorul Oficial“ 


— No. 39 dela 21 Maiu: Preţurile muncilor agricole din Mehedinţi. 

— No. 40 dela 24 Maiu: Preţurile muncilor agricole din Telsorman. 

-- No. 41 dela 25 Maiu: Regulament al expoziţiei artiştilor în viaţă. 

— No. 42 dela 27 Maiu: Modificări în regulamentul pentru adm. in- 
terioară a şcoalelor normale de învăţători. 

— No. 44 dela 29 Maiu: Regulament pentru examenul de capacitate 
pentru administratorii de plâşi, — Regulamentul școalei sabofiţerilor. 

— No. 45 dela 30 Maiu: Legea Cassei de economie a Corpului didac- 
tie cu toate modificările ce s'au introdus. 

— No. 46 dela 81 Maiu: Convenţiunea internaţională încheiată la Haga 
pentru Vasele spitale. 

— No. 41 dela 1 Iunie: Modificări în regulamentul seminariilor. 

— No. 49 dela 4 Iunie: Regulamentul pentru numirea maestrelor la 
şcolile profesionale. 

— No. 51 dela 6 Iunie : Protocoalele finale ale conferinţei internaţio- 
nale a treia pentru unitatea technică a căilor ferate, semnate la Berna. 

— No. 53 dela 8 Iunie: Modificări în regulamentul pentru administra- 
rea internă a școlilor primare urbane. 


Cronica Săptămânii. 
(12 — 19 lunie 1908). 


Din Ţară. 


— S'a făcut inaugurarea muzeului Aman din Bucureşti în prezenţa 
A. S. R. Principelui Ferdinand, a d-lor Miniștri Sp. C. Haret şi Al. Dju- 
vara, a înalţilor funcţionari dela câteva ministere şi a unui public nu- 
meros și ales 

— In localul muzeului de artă naţională din Bucureşti s'a deschis la 
15 Iunie expoziţia de lucru manual a școalelor profesionale din ţară, 
în preznţa d-lui Ministru al instrucţiunii. 

— La 17 Iunie, un foc grozav a isbucnit la șantierul naval din Turnu- 
Severin. S'au trimes pompe și din Craiova, pentru stingerea focului. 
Pagubele sunt farte mari: 


Din străinătate. 


— Alienatul rege Otto al Bavariei suferă de o boală de inimă şi de 
câteva zile nu se mai hrăneşte. I se apropie sfârşitul. 

— In camera ungară s'a votat un proect de lege privitor la clădirea 
de locuinţe ieftine pentru lucrătorii din Budapesta şi din împrejurimi. 
Se vor clădi 10000 locuinţe, pe locurile cumpărate de guvern. 

— In Persia sunt acum răscoale. In Teheran, capitala acestei ţări, s'au 
scos trupele pentru liniştirea lucrurilor. Camera deputaţilor a fost în- 
chisă după ce a fost bombardată cu tunurile şi unii dintre deputaţ omo- 
râți din porunca şahului (împăratului) Persiei. Revoluţia a avut loc, din 
pricină că şahul nu mai voiă să respecte constituţia ţării. Poporul e 
foarte îngrijorat. 


Dela Românii din aite ţări. 


-- Conducătorii Gazetei Transilvaniei din Braşov au serbat 70 de ani 
dela înfiinţarea acestui ziar. Românii din localitate şi din împrejurimi 

au adus urări de sănătate d-lui Aurel Mureşianu, directorul gazetei. O 
zi întreagă a durat serbarea, la care au luat parte cu bucurie fraţii no- 
ştri din toate clasele societăţii. 

— Societatea România Jună din Viena a serbat 25 ani dela moartea: 
compozitorului muzical C. Porumbescu. S'au ţinut cuvântări asupra vi- 
eţii şi operelor lui și s'au cântat mai multe bucăţi muzicale. Serbarea 
s'a încheiat cu «Deşteaptă-te, Române». 

— Tudor Cavaler de Flondor, fruntaş român din Bucovina şi mem- 
bru al dietei Bucovinei, a încetat din viaţă la Berlin, în vârstă de 46 
ani. El e cunoscut mai ales prin compoziţiile sale muzicale, intre cari 
cea mai de seamă este opereta «Moş Ciocârlan». Multe din vodevilurile 
lui Vasile Alecsandri datorese partea muzicală defubetului Flondor. 

— Cursurile şeoalei comerciale române din Salonic sau încheiat la 
31 Maiu cu o frumoasă serbare, la care au asistat: d-l D. C. Penescu, 
consul general cu doamna, corpul didactic al şeoalei şi un numeros pu: 
blic. La poarta şeoalei a fâlfâit în timpul serbării tricolorul României 
şi drapelul turcesc. 


INFORMAȚIUNI 


— Ministerul instrucţiunii publice, aduce mulţumiri d-nei Eleonora 
Nicu Albu, care a dăruit, în memoria regretatului său soţ, 200 lèi bibli- 
otecii liceului «Petru Rareş» din P.-Neamţ, 

— M. S. Regele a decretat ca pe viitor şcoala primară de băeţi No. 2 
din Târgu-Neamţ să se numească «şcoala Emil Costinescu» ; iar şcoala 
rurală din com. Lăleşti, jud. Tutova, seva numi «lancu Tinculescu». 

— Intre 1 — 30 Iulie viitor se va ţineă un curs de măsurătoarea pă- 
mântului la şcoalele normale de învăţători din C-Lung, București şi 
Iaşi. La acest curs s'au înscris vre-o 120 învăţători din ţară. Intreţi- 
nerea pe timpul studiului și transportul îi privesc. 

— In capitală a început să se publice o revistă cu numele «Vatra 
Luminoasă», în care se vor publică articole scrise de Suverana noastră. 
Revista are de scop dea se ocupă de toate societăţile de binefacere din 
țară şi de a mări dragostea publicului pentru instituţia de orbi al cărei 
nume îl poartă. 

— I. P. S. Mitropelitul Primat al României a plecat la Viena, unde 
va consultă câţiva medici. Apoi se va duce la băile Kissingen şi la Bad- 
hall. La gară a fost condus de mai mulţi înalți prelați şi înalți fuucţio- 
nari. 

— Ministerul instrucţiunii a admis ca învățătorii să facă parte din 
consiliile de administraţie ale societăţilor de temperanţă, aceasta însă 
numai timp de un an, până ce acele societăţi se vor constitui definitiv. 

— Ministerul instrucţiunii a dispus ca 83 absolvenţi ai școalelor se- 
cundare, cari vor fi recomandaţi ca cei mai buni de directorii școalelor 
respective, să facă o escursiune în ţară, în comptul Cassei Şcoalelor. 

Absolvenţii vor fi împărţiţi în două. Cei din Muntenia vor plecă în Mol- 
dova. Cei din Moldova vor plecă la Giurgiu, şi pe Dunăre. 


De a a a 
La muştră. 


Sergentul comandă: Piciorul drept în'ainte! 

Toţi soldaţii duc piciorul drept înainte, afară de unul care, 
nebăgând de seamă, ridică piciorul stâng care se găseşte astfel 
alăturat de piciorul cel drept al vecinului. 

Sergentul văzând de departe picioarele, alăturate, strigă furios: 

— N'auzi? Ei ăla de acolo! Ce te-a găsit, băiete, să-ți ridici 
amândouă picioarele odată? 

— PIE 


www.dacoromanica.ro 


STEHU“ 


Societatea «Steaua» are de scop a luoră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, și pentru împiedeoa- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Președinte, loan Kalinderu, Membru al Academiei Re- 
mâne.— Vice-preşedinte, Sava Somănescu, mare proprietar, fost senator.— 
Administrator şi casier, Spiru C. Haret, Ministru, profesor univer- 
„_sitar. — Secretar, Const, Banu, profesor secundar, fost inspector şco- 
dar. — Membrii: Petre Gârboviceanu, Administrator al Casei Sf- 
Biserici Aulocefale Ortodoze Române, profesor la Seminarul Central 
și director ul Şe. Normale a Societății pentru învățătura poporului 
român; | Dimitrescu Procopie, senator, fost Primar al Capitalei, M. 
Vladescu, fost Ministru, profesor universitar; Cristu S. Negoescu, fost ad- 
ministrator al Casei Şeoalelor, profesor secundar; Pompiliu Eliade, pre. 
fesor universitar.— Cenzori. Const. Alimăneşteauu, inginer de mine; Preotul 
aconom Const. lonescu, profesor secundar; Const. Alexandrescu, institutor. 


Membri inserişi şi cotizaţiuni plătite (urmare). 


C. Mărculescu (funcționar, Prefectura-Olt), 3 lei; C. M. Crângaru (func- 
jlonar la Prefectura-Olt), 2 lei; G. Stănescu (Oteștii-de-Sus), 1 leu; F. 

răghiâescu (Perieți), 1 leu; T. Popescu (Comarniţa), 1 leu: I. G. Belu 
Corbu-Beria), 1 leu; Sp. Pretorian (Slatina), 2 lei; Sorina Moşoiu (Slatina), 

lei; D. I. Sterian (Slatina), 2 lei; B. Rădulescu (Şuica), 1 leu; A. Popescu 
(Icoana), 1 leu; Tudor Enache (Icoana), 1 leu; Soare M. Radu (Icoana), 
i leu; Albu A. Dumitru (Icoana), 1 leu; Mag. Miller-Verghy (Bucureşti), 
10 lei; Alex. Tomescu (Bucureşti), 2 lei; Natalia Tulbure (Bucureşti), 2 
lei; M. Mătăseanu (Bucureşti), 2 lei; Elena Frunzeanu (Bucureşti), 2 lei; 
I. Gulioti (Brăila), 5 lei; G Iuga (Brăila), 2 lei; I. R. Simionescu (Brăila), 
2 lei; I. Brătescu (Brăila), 2 lei; F. Drugescu (Brăila), 2 lei; N. Chicireanu 
4Brăila), 2 lei; I. Pipoș (Brăila), 2 lei; D. Popescu-Alexandria (Ploeşţi). 
2 lei; V. Dumitriu (Ploeşti), 2 lei; I. Dem. Agraru (Ploeşti), 2 lei; I. On- 
cea (Câmpu-Lung), 2 lei; N. Vasiliu (Ploeşti), 2 lei: Sevasta Popescu (Bu- 
a 2 lei; Natalia Tubure (București), 2 lei; P. Dulfu (București), 
2 lei; Elena P. Dulfu (Bucureşti), 2 lei; Şt. Popescu (Ceacu), 2 lei; Elena 
Popescu (Ceacu), 1 leu; Costanţa Popescu (Ceacu). 1 leu; Mircea Pope- 
scu (Ceacu), 1 leu; C. I. Dabija (Bistriţa-Vâlcea), 1 leu; I. Dinescu (Bi- 
striţa-Vâlcea), 1 leu: Ion Robănescu (Bistriţa-Vâleea), 1 leu; I. G. Dumi- 
traşcu (Bistrița-Vâlcea), 1 leu; Eufrosina G. Dumitrașcu (Bistrița-Vâlcea), 
1 leu; Procopie Florescu (Bistrița-Vâlcea)}, 1 leu; C. Niţulescu (Bistrița- 
Vâleea), Pr. 1. Mihăilescu (Bistrița-Vâlcea), 1 leu; Ion C. Popovici (Dom- 
niţa), 2 lei; C. Ioniţoaia (Domnița), 2 lei. 

Numărul membrilor înscriși în cursul anului 1908 este de 750, iar 
veniturile societăţii, tot în acest timp, sunt de 3127. 

(Va urma în numărul viitor). 


SOCIETATE IN COMANDITĂ 


WEIL, JOSEPH & Co. Suce. 


BUCURESTI, Str. Smârdan No. 5, Casa Tăranu. 


()/ Mare depozit de unelte şi Sui 
Maşini agricole și industriale H 


ə e SPECIALTĂȚI BREVETATE o e 


Recomandă Domnilor Agricultori: 


Pluguri de oțel originale Biieher 
de tot felul. 


Grape de oţel originale Biicher 
| mişcătoare, nemişcâtoare, lanţate şi 
J canadiene cu arcuri ultima noutate 


"1 Garnituri de treerat din renumita 
M fabrică Mofherr & Schrantz Viena, 


cele mai solide şi cele mai bune în |; 


funcţiune. 


| Batoze de porumb eu abur, brevetate 


«Casali», din aceeași fabrică, cele 
mai căutate. 


Vânturători No. 5 pe 4 roate de tran- 
sport, originale Hofherr & Schrantz, 
Viena. 


Trioare originale Heid, Stockerau 
| brevetate, cu ventilaţie şi table fre- 
| zuite, toate mârimile. 


Semăniătoure prin împrăştiere, origi- 


nale Hofkerr & Schrantz 3,80 m. | 
E să 


lăţime, ultimul model perfecţionat. 


w Semănătoarele în rânduri, celebra | 


| marcâ Unicum Drill, brevetate, ori- | 
ginale Melichar, cu aparal de se- f 
mănat prin linguriţe de oțel niche- |. 
! late extra-solide, a căror resistență | 
o garantăm zece ani de zile. (Fe- 
riţivă de semânătoare cu rotiţe ca- | 
nelate, cari uşor expun seminţele 
vătămării. 


Prese hydraulice de vin, Teaseuri și j 


“specială Merrem & Knötgen, Wit- | 
tlich, Germania. 


Motoare Austriace de preciziune pen- 


Osers & Bauer, Viena. 


Mori pe postament de stejar din 
fabrica Hofherr & Schrantz. 


Pietre de moară din fabrica Societé | 
Generale Meulière. La Ferté sous 


Jouarre, Franţa prima calitate, com- ||| 


puse din patru bucăţi întregi fâră | 


| pept, etc., etc, ete. 


| PREȚURI ȘI CONDIŢIUNI DE PLATA FAVORABILE 


Se garantează soliditate și buna funcțiune 


Cataloage la cerere gratis şi franco 


Inst. de Arte Grafice Caroi Gâbi S-sor Rasidescu, Str. Doamnei 16. 21.861 

zdrobitoare de struguri din fabrica f 


tru combustibil benzină din fabrica P) 


